Document ID: 32000R1626

Komisijas Regula (EK) Nr. 1626/2000
(2000. gada 24. jūlijs),
ar ko īsteno Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā attiecībā uz darbaspēka apsekojuma ad hoc moduļu 2001. līdz 2004. gada programmu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 9. marta Regulu (EK) Nr. 577/98 par darbaspēka izlases veida apsekojuma organizēšanu Kopienā [1], kurā jaunākie grozījumi izdarīti ar Komisijas Regulu (EK) Nr. 1578/2000 [2], un jo īpaši tās 4. panta 2. punktu,
tā kā:
(1) Saskaņā ar Regulas (EK) Nr. 577/98 4. panta 2. punktu katru gadu ir jāsagatavo ad hoc moduļu programma, kas aptver vairākus gadus.
(2) Šajā regulā paredzētie pasākumi saskan ar Statistikas programmas komitejas atzinumu, kas izveidota ar Padomes Lēmumu 89/382/EEK, Euratom [3],
IR PIEŅĒMUSI ŠO REGULU.
1. pants
Ad hoc moduļu programma, kas ietver 2001. līdz 2004. gadu, ir izklāstīta šīs regulas pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 24. jūlijā

Labels: 12
0
9
19